Up-1383/20
Datum: 2021-01-18T00:00:00.000+01:00
ecli: ECLI:SI:USRS:2021:Up.1383.20
vrsta: posamični akt
zadeva: ustavna pritožba
objavljeno: Neobjavljeno | 18.01.2021
dokument: USE1561
akt: Ustavna pritožba zoper II. točko sodbe Okrajnega sodišča v Kopru št. ZSV 644/2019 z dne 26. 6. 2020 v zvezi z odločbo Inšpektorata Republike Slovenije za kmetijstvo, gozdarstvo, lovstvo in ribištvo, Območna enota Koper, št. 710-1462/2019-12 z dne 28. 10. 2019
resitev: zavrženje
odlocitev: sklep
vlagatelj: Diego Makovac s.p., Republika Hrvaška
datum_vloge: 2021-12-30T23:00:00.000Z
datum_odlocitve: 2021-01-17T23:00:00.000Z

# Up-1383/20-6

8. 1. 2021

## SKLEP

Senat Ustavnega sodišča je v postopku za preizkus ustavne pritožbe, ki jo je vložil samostojni podjetnik Diego Makovac, s. p., Republika Hrvaška, ki ga zastopa Odvetniška družba Kozinc in partnerji, o. p., d. o. o., Ljubljana, na seji 18. januarja 2021

### sklenil:

**Ustavna pritožba zoper II. točko sodbe Okrajnega sodišča v Kopru št. ZSV 644/2019 z dne 26. 6. 2020 v zvezi z odločbo Inšpektorata Republike Slovenije za kmetijstvo, gozdarstvo, lovstvo in ribištvo, Območna enota Koper, št. 710-1462/2019-12 z dne 28. 10. 2019 se zavrže.**

---

Ustavno sodišče je z odločbo št. Up-991/17, U-I-304/20 z dne 17. 12. 2020 (Uradni list, št. 5/21) med drugim odločilo, da je zoper odločitev sodišča o zahtevi za sodno varstvo, zoper katero pritožba ni bila dovoljena in je bila zoper odločitev pravočasno vložena ustavna pritožba s predlogom za izjemno obravnavo sicer nedovoljene ustavne pritožbe, o kateri Ustavno sodišče do dneva objave te odločbe v Uradnem listu Republike Slovenije še ni odločilo, dovoljena pritožba iz drugega odstavka 66. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13 in 32/16 –ZP-1), ki jo lahko vlagatelj ustavne pritožbe vloži v roku 45 dni po objavi te odločbe v Uradnem listu Republike Slovenije. Ker v skladu z navedenim pravna sredstva zoper izpodbijano sodbo niso izčrpana, je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi pete alineje prvega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – ZUstS) ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata Marko Šorli ter člana Dr. Dr. Klemen Jaklič (Oxford ZK, Harvard ZDA) in dr. Katja Šugman Stubbs. Sklep je sprejel soglasno.

Marko Šorli

Predsednik senata